बुक कराए, पर नहीं आए फ्रीडम फोन
251 रुपए का फ्रीडम मोबाइल फोन बुक कराने वालों में रांची के भी हजारों लोग शामिल थे। इनमें से कई लोगों को जानकारी है कि मोबाइल प्रोवाइड कराने का दावा कराने वाली रिंगिंग बेल्स कंपनी के डायरेक्टर मोहित गोयल को धोखाधड़ी के आरोप में एक सप्ताह पूर्व गाजियाबाद पुलिस अरेस्ट किया है। लेकिन कई लोगों को अब भी माेबाइल का इंतजार है। कुछ लोगों ने डीबी स्टार को इस संबंध में फोन भी किए। तब रिपोर्टर ने जानकारी जुटाई तो पता चला कि कंपनी ने 7 करोड़ फ्रीडम मोबाइल बुक होने का दावा किया था। लेकिन अब तक डिलेवरी सिर्फ 70 हजार की हुई। दूसरी ओर कंपनी की वेबसाइट पर भी ऑनलाइन बुकिंग बंद हो चुकी है। वहीं, लाखों लोगों को इस बात की जानकारी भी नहीं है कि सस्ता मोबाइल देने का दावा करने वाली कंपनी पर धोखाधड़ी के कई आरोप लग चुके हैं।
नवंबरतक 2 लाख ग्राहकों को मोबाइल देने का था वादा
नोएडाकी कंपनी रिगिंग बेल्स तब सुर्खियों में आई थी, जब उसकी वेबसाइट पर फरवरी 2016 में सिर्फ 251 रुपए में मोबाइल बुक कराए जा रहे थे। कंपनी ने वेबसाइट पर लोगों से ऑर्डर लेना शुरू किया था और इसे जून तक मुहैया करने का वादा भी किया था। लेकिन कंपनी ये वादा पूरा नहीं कर सकी। इसके बाद कंपनी ने वादा किया था कि 2016 के नवंबर तक कंपनी 251 रुपए वाले 2 लाख स्मार्ट फोन ग्राहकों को दे देगी, लेकिन कंपनी ऐसा नहीं कर पाई। इसके बाद कंपनी ने दावा किया था कि करीब सात करोड़ लोगों ने इसके लिए रजिस्ट्रेशन कराया है।
3
2
1
रिंगिंग बेल्स प्राइवेट लिमिटेड द्वारा लांच फ्रीडम 251 को लेकर शुरू से ही कई भ्रांतियां थी। बुकिंग को लेकर भी बहुत समस्या रही थी। पहले ही दिन ही वेबसाइट क्रैश कर गया था। तीन बार के प्रयास के बाद फोन बुक हुआ। पहले से ही शक था। अब तो पक्का हो गया है कि यह फ्रॉड कंपनी है। शशांक
फ्रीडम-251 लोगों के लिए बेहद लुभावना ऑफर था। इतने कम दाम में स्मार्ट फोन मिलेगा, इस उम्मीद से मैंने भी फोन की बुकिंग की थी। कुछ दिन बाद से ही इस फोन को लेकर कई खबरें आने लगी थी। कंपनी फ्रॉड थी, फोन आएगा भी या नहीं, अभी तक इसको लेकर बहुत कंफ्यूजन है। अनुभव
फ्रीडम-251 के दो फोन ऑर्डर किया था। इसके लिए कोई शुल्क अदा नहीं किया गया था। कैश ऑन डिलेवरी का सिस्टम था। सालभर से भी ज्यादा हो गया, लेकिन फोन नहीं आया। इस कंपनी को लेकर कोई भी कुछ बताने की स्थिति में नहीं है। मेरे कई दोस्तों ने भी इसकी बुकिंग की थी। शुभम
hin_Deva hin_Deva hin_Deva hin_Deva unk unk unk hin_Deva hin_Deva hin_Deva